**Абылай хан атындағы ҚазХҚ және ӘТУ-ге қабылдау тәртібі**

Студент қатарына қабылдау ҰБТ немесе ТКТ ағымдағы жылғы сертификаттағы балдарға бейіндік пәндерге сәйкес жүзеге асырылады. Оқуға қабылдау мамандықтар мен тілдік бөлімдер бойынша жеке жүргізіледі.

**Талапкер төмендегі құжаттарды тапсырады:**

1) Арнайы бланкіде жазылған өтініш

(ЖОО-ның қабылдау комиссиясы береді);

2) Білім туралы құжат (түпнұсқа);

3) Жеке басын растайтын құжаттың көшірмесі 5 дана;

4) Ағымдағы жылдың ҰБТ сертификаты (түпнұсқа)

5) Мемлекеттік грант куәлігі (грант ұтып алған жағдайда)

6) 3х4 көлеміндегі 6 тал фотосурет;

7) Ағымдағы жылдың 086-У нысанындағы медициналық анықтама, флюоросурет (түпнұсқа+ көшірмесі), 063-нысанындағы екпе туралы кітапшасы;

8) Жеңілдік қарастырылатын құжаттар (болған жағдайда)

9) Әскери тіркеу куәлігінің көшірмесі (ер балаларға);

10) Мекен-жай анықтамасы – 2 дана

Педагогикалық мамандыққа түсетін талапкер арнайы емтихан өткені туралы және шығармашылық мамандықтары бойынша түсетін талапкер тапсырған туралы хаттамасынан үзінді болуы тиіс.

**Қазақстан Республикасының мемлекеттік білім беру тапсырысы негізінде келген Қазақстан Республикасының азаматтары Қазақстан Республикасының Үкіметі айқындайтын тәртіппен кемінде үш жыл жұмыс істеу туралы шарт жасасады.**

Ақылы (шарттық) негізінде ҰБТ немесе ТКТ сертификаттарының балдарына сәйкес **50** балдан жоғары алған, оның ішінде тапсырылған пәндер бойынша кемінде **5** балдан төмен болмауы тиіс. Қысқартылған оқу түрінде ақылы (шарттық) негізінде ең төменгі балл -**25**, оның ішінде жалпы және бейіндік пән бойынша **5** балдан төмен болмауы тиіс.

. Шығармашылық мамандықтарға қабылдау шығармашылық емтихандар бойынша алынған балдар нәтижесінде, және педагогикалық мамандығына арнайы сараптама нәтижелері негізінде қабылдау жүргізіледі.

Шетел азаматтарын ақылы (шарттық) түрде қабылдау ЖОО-ның қабылдау комиссиясы өткізетін сұхбат негізінде жүзеге асырылады.

Шетел тілінде ұсынылған құжаттардың мемлекеттік немесе орыс тіліне нотариалды куәландырылған аудармасы болуы тиіс.

Шетелдік білім беру ұйымдары берген білім туралы құжаттар талапкер оқуға қабылданғаннан кейін оқудың бірінші семестрі ішінде заңнамада белгіленген тәртіппен нострификациялау рәсімінен өтеді.

**Ақылы түрде құжаттар**

**25 тамызға дейін қабылданады**